شەفەق نیوز/ وەزارەت پێشمەرگە لە هەرێم کوردستان راگەیان ، دۊیەشەو پەنجشەممە، وە پەلامارەیگ لەلایەن داعش وەبان قەزای مەخموور، کوشیای و زەخمداری لەلی بۊیەو.
وەزارەتەگە لە بەیاننامەیگ رەسیە ئاژانس شەفەق نیوز وت: تیرۆرستەیل داعش پەلامار بڕیگ مال دانە لە ئاوای خدیجە دەوروبەر کۊیەی قەرەجوخ لە قەزای مەخموور.
وتیش ؛ "پەلامارەگە زەخمداری و کوشیان لەلی کەفت" باسکرد، هێزەیل پێشمەرگە  کەفتنە شۊن تیرۆرستەیل دەسکردنە ئۆپراسیۆن گەپێگ لە ناوچەگە ئەرا پاککردنی کردن لە تیرۆرست.
سەرچەوەگە دیاریکرد، ک چەکدارەیل گروپەگە وەرجە هەڵهاتن سێ لە ئاواینشینەگە کوشتنە و باسکردن  ک قوربانیەیل ئازاد ئیسماعیل عەبدوڵڵا و بەرزان ئیسماعیل عەبدوڵڵا و نازم ئیسماعیل عەبدوڵڵا بۊن.
